KORRALDUS

Suure-Jaani								1. juuli 2025 nr 447

Nõusoleku andmine avaliku ürituse pidamiseks

Aluseks võttes Põhja-Sakala Vallavolikogu 25. oktoobri 2018 määrusega nr 59 vastu võetud Põhja-Sakala valla avaliku ürituse korraldamise ja pidamise nõuete § 6 ning teabespetsialist Angela Härmi ettepanekut,

1. Anda nõusolek avaliku ürituse teates esitatud tingimustel järgmise avaliku ürituse pidamiseks:
1.1 avaliku ürituse korraldaja: Põhja-Sakala Kultuurikeskus, Sirje Fedjuk;
1.2 avaliku ürituse nimetus: XXVIII Võhma linna päevad ja Kesk-Eesti laat 2025;
1.3 avaliku ürituse toimumise koht: Tallinna tn 15 kinnistu, Tallinna tänav vahemikus Jaama tänavast kuni Sepa tänavani, Silla tänav Tallinna tänavast kuni Õuna tänavani ning Kauba tänava algus (Tallinna tänavast kuni Kauba tn 5 kinnistuni) Võhma linnas;
1.4 avaliku ürituse pidamise aeg: 11.07.2025 kell 09.00 – 13.07.2025 kell 02.00;
1.5 avaliku ürituse pidamisega kaasnev õigus tänava sulgemiseks: 11.07.2025 kell 06.00–18.00 ja 12.07.2025 kell 06.00–18.00 suletud liiklus Tallinna tänaval lõigul Jaama tänavast kuni Sepa tänavani, Silla tänaval lõigul Tallinna tänavast kuni Kalevi tänavani, Veski tänaval lõigul Tallinna tänavast kuni Kalevi tänavani ning Kauba tänaval Tallinna tänava ja Kauba põik vahelisel lõigul.

2. Avaliku ürituse turvalisuse ja avaliku korra eest vastutab peakorraldaja Sirje Fedjuk (tel 517 2067) koos korraldusmeeskonnaga.

3. Ürituse korraldajal teatada enne ürituse toimumist Põllumajandus- ja Toiduameti Viljandi esinduse peaspetsialist Ly Ardamile (Ardam, tel 5300 1221, e-post ly.ardam@pta.agri.ee) toidu jaemüüjate ja toitlustajate arv (nende olemasolu korral).

4. Korraldus jõustub teatavakstegemisest.

5. Korraldusega mittenõustumisel võib esitada vaide Põhja-Sakala Vallavalitsusele (aadressil pohja-sakala@pohja-sakala.ee või Lembitu pst 42; 71502 Suure-Jaani linn, Põhja-Sakala vald, Viljandi maakond) või kaebuse Tartu Halduskohtule (aadressil trthktartu.menetlus@kohus.ee või Kalevi 1, 51010 Tartu linn) 30 päeva jooksul korraldusest teadasaamisest arvates.

allkirjastatud digitaalselt						allkirjastatud digitaalselt
Karel Tölp								Veronika Ling
vallavanem								vallasekretär

Saata: avaldaja (sirje.fedjuk@pohja-sakala.ee), Angela Härm, Politsei- ja Piirivalveameti Lõuna prefektuur (louna@politsei.ee), Põllumajandus- ja Toiduameti Viljandi esindus (louna@pta.agri.ee), Päästeameti Viljandimaa päästepiirkond (alor.kasepold@rescue.ee)